Z A P I S N I K
5. sjednice Vijeća Mjesnog odbora Vidovec održane 22. listopada 2025. 
Zagreb, Vidovec 31 s početkom u 19,00 sati

Nazočni članovi Vijeća:
Igor Motik, Bernarda Hukman, Drago Sruk, Mario Huzanić i Josip Huzanić.


Predsjedava gospodin MARIO HUZANIĆ, predsjednik Vijeća.

Zapisnik vodi: Josip Huzanić


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Predsjednik Vijeća daje zapisnik 4. sjednice na verifikaciju.

Vijeće prihvaća tekst Zapisnika 4. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Prijedlog Plana malih komunalnih akcija Vijeća Mjesnog odbora Vidovec za 2026.

	2. 
	Prijedlog zaključka o Planu potreba za aktivnostima, programima i projektima unapređenja kvalitete života građana Vijeća Mjesnog odbora Vidovec za 2026. 

	3. 
	Pitanja, prijedlozi i obavijesti





Ad1. Prijedlog Plana malih komunalnih akcija Vijeća Mjesnog odbora Vidovec za 2026.

Uvodno obrazloženje iznosi Predsjednik Vijeća.

U raspravi sudjeluju: Igor Motik, Bernarda Hukman, Drago Sruk, Mario Huzanić i Josip Huzanić, 

Vijeće jednoglasno donosi

 Plan malih komunalnih akcija Vijeća Mjesnog odbora Vidovec za 2026.

(Plan se prilaže ovom zapisniku i njegov je sastavni dio.)





Ad2. Prijedlog zaključka o Planu potreba za aktivnostima, programima i projektima unapređenja kvalitete života građana Vijeća Mjesnog odbora Vidovec za 2026. 

Uvodno obrazloženje iznosi Predsjednik Vijeća.

U raspravi sudjeluju: Igor Motik, Bernarda Hukman, Drago Sruk, Mario Huzanić i Josip Huzanić, 

Vijeće jednoglasno donosi

Zaključak  o Planu potreba za aktivnostima, programima i projektima unapređenja kvalitete života građana Vijeća Mjesnog odbora Vidovec za 2026. 

(Zaključak se prilaže ovom zapisniku i njegov je sastavni dio.)




Ad3. Pitanja, prijedlozi i obavijesti

Predsjednik obavještava članove Vijeća da je sudjelovao na koordinacijama s GČ Podsljeme i Grada Zagreba. 
Predsjednik poziva sve prisutne da u subotu 25.listopada 2025. u 12:00 sati, dođu na  organizirani blagoslov novoizgrađenog križa na Risanici. Nakon blagoslova je predviđen domjenak u DVD-u Vidovec



Sjednica je završila u 20:00 sati.

KLASA: 024-08/25-003/1874
URBROJ: 251-13-11-4/009-25-2
Zagreb, 22. listopada 2025.



Zapisnik uredila:
Mirela Gašpert Bertić


Predsjednik
Vijeća Mjesnog odbora Vidovec

MARIO HUZANIĆ



Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Vidovec, na 5. sjednici, 22. listopada 2025., donijelo je

Plan malih komunalnih akcija
Mjesnog odbora Vidovec za 2026. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Vidovec, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 28.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2026., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Podsljeme u 2026.


KLASA: 024-08/25-003/1874
URBROJ: 251-13-11-4/009-25-3
Zagreb, 22. listopada 2025.



                                                                                                   PREDSJEDNIK VIJEĆA 
                                                                                            MJESNOG ODBORA VIDOVEC
			                   
                                                                                                           Mario Huzanić	




Na temelju članka 99. stavak 1. točka 5. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst i 16/22), Vijeće Mjesnog odbora Vidovec,  na 5. sjednici,  22. listopada 2025., donijelo je


Z A K LJ U Č A K

o Planu potreba za aktivnostima, programima
 i projektima unapređenja kvalitete života građana  
 

1. Vijeće je raspravljalo o Planu potreba za aktivnostima, programima i projektima unapređenja kvalitete života građana.

2. Vijeće Mjesnog odbora Vidovec želi osigurati sredstva za Plan potreba za aktivnostima, programima i projektima unapređenja kvalitete života građana za 2026. godinu u iznosu od 3.000,00 eura.

3. Ovaj će zaključak biti upućen Gradskom uredu za mjesnu samoupravu, promet, civilnu zaštitu i sigurnost na daljnje postupanje.



KLASA: 024-08/25-003/1874
URBROJ: 251-13-11-4/009-25-4
Zagreb, 22. listopada 2025.



   PREDSJEDNIK VIJEĆA 
                                                                                            MJESNOG ODBORA VIDOVEC
								           Mario Huzanić	

